SET ปิดเช้าบวก 12 จุด AOT ซื้อขายสูงสุด 3.3 พันลบ. ลุ้นบ่ายวิ่งต่อทะลุแนวต้าน 1,720!
SET ปิดเช้าบวก 12 จุด AOT ซื้อขายสูงสุด 3.3 พันลบ. ลุ้นบ่ายวิ่งต่อทะลุแนวต้าน 1,720! โดยดัชนีปิดตลาดเช้านี้ที่ระดับ 1,718.15 จุด เพิ่มขึ้น 12.17 จุด หรือ 0.71 จุด มูลค่าการซื้อขาย 3.45 หมื่นล้านบาท
20 มิ.ย. 2562

ผู้สื่อข่าวรายงานว่า ดัชนีปิดตลาดเช้านี้ที่ระดับ 1,718.15 จุด เพิ่มขึ้น 12.17 จุด หรือ 0.71 จุด มูลค่าการซื้อขาย 3.45 หมื่นล้านบาท
10 หุ้นดันดัชนีเช้านี้

ด้าน นายพิชัย เลิศสุพงศ์กิจ ผู้ช่วยกรรมการผู้จัดการฝ่ายการตลาด บล.ธนชาต เปิดเผยว่า ตลาดหุ้นไทยเช้านี้ยังปรับตัวขึ้น แม้ระหว่างทางจะมีการชะลอการแกว่งตัวขึ้นอยู่บ้าง สอดคล้องกับตลาดหุ้นในภูมิภาคเอเชีย (ยกเว้นจีนที่ยังปรับตัวขึ้นแรง) เพื่อรอดูปัจจัยใหม่ โดยเฉพาะการเจรจาทางการค้าระหว่างสหรัฐฯ และจีน โดยประธานาธิบดีโดนัลด์ ทรัมป์ ของสหรัฐฯ จะพบปะกับประธานาธิบดีสี จิ้นผิง ของจีน ซึ่งจะหารือกันนอกรอบในการประชุมสุดยอดของกลุ่ม G20 ซึ่งจะมีขึ้นในวันที่ 28-29 มิ.ย.นี้ ที่นครโอซาก้า ประเทศญี่ปุ่น
อย่างไรก็ดี ยังมีเม็ดเงินทุนไหลเข้ามาในตลาดหุ้นไทยอยู่ หลังธนาคารกลางสหรัฐ (เฟด) และธนาคารกลางยุโรป (ECB) ส่งสัญญาณการปรับลดอัตราดอกเบี้ย ทำให้หนุนเงินไหลเข้าสู่สินทรัพย์เสี่ยง แต่การปรับตัวขึ้นยังคงติดแนวต้าน 1,720 จุด
สำหรับแนวโน้มการลงทุนในช่วงบ่ายนี้ นายพิชัย กล่าวว่า ตลาดฯน่าจะเคลื่อนไหวคล้ายกันกับช่วงเช้าที่ผ่านมา โดยมีแนวรับที่ 1,692 จุด ส่วนแนวต้าน 1,720 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
AOT     มูลค่าการซื้อขาย  3,273.77 ล้านบาท ปิดที่   74.75 บาท เพิ่มขึ้น  1.00 บาท
PTT     มูลค่าการซื้อขาย  2,527.67 ล้านบาท ปิดที่   48.50 บาท เพิ่มขึ้น  0.50 บาท
BEM     มูลค่าการซื้อขาย  1,295.22 ล้านบาท ปิดที่   11.50 บาท ลดลง   0.30 บาท
LH      มูลค่าการซื้อขาย  1,042.88 ล้านบาท ปิดที่   11.20 บาท เพิ่มขึ้น  0.10 บาท
PTTEP   มูลค่าการซื้อขาย    889.30 ล้านบาท ปิดที่  133.50 บาท เพิ่มขึ้น  2.00 บาท